אמנון שעשוע

אמנון שעשוע (נולד ב-26 במאי 1960) הוא מיליארדר ישראלי, נשיא ומנכ"ל חברת מובילאיי, אותה הוא ייסד (במשותף עם זיו אבירם), מייסד-שותף בחברות אורקם טכנולוגיות, הבנק הדיגיטלי הישראלי ONE ZERO ו-AI21 LABS ופרופסור למדעי המחשב באוניברסיטה העברית בירושלים. חתן פרס ישראל בתחום מפעל חיים - תרומה מיוחדת לחברה ולמדינה לשנת תשפ"ג (2023). שעשוע נולד בגבעתיים, ולאחר סיום לימודיו במגמת מחשבים באורט טכניקום התגייס לצה"ל ושירת כקצין שריון. בשנת 1985 קיבל תואר ראשון במתמטיקה ומדעי המחשב מאוניברסיטת תל אביב. בשנת 1989 קיבל תואר שני במתמטיקה ומדעי המחשב ממכון ויצמן למדע, בהנחייתו של פרופ' שמעון אולמן. בשנת 1993 קיבל תואר דוקטור מ-MIT, על מחקר שעשה במסגרת המעבדה לאינטליגנציה מלאכותית. את הפוסט דוקטורט עשה ב-MIT, במרכז ללמידה ביולוגית וחישובית, תחת הנחייתו של פרופ' טומאסו פוג'יו. בשנים 1995–1996 היה מרצה בכיר במחלקה למדעי המחשב של הטכניון בחיפה. בשנת 1996 עבר לבית הספר למדעי המחשב ולהנדסה של האוניברסיטה העברית בירושלים. בשנת 1999 מונה לפרופסור חבר ובשנת 2003 לפרופסור מן המניין. בשנים 2002–2005 עמד בראש בית הספר למדעי המחשב ולהנדסה של האוניברסיטה העברית. בשנת 2007 מונה שעשוע לשמש כמחזיק הקתדרה על שם זקס במדעי המחשב באוניברסיטה העברית בירושלים. לאורך השנים פרסם שעשוע מעל ל-100 מאמרים שונים בתחומים של ראייה ממוחשבת ולמידה חישובית. עבודותיו של שעשוע כוללות עיבוד חזותי מוקדם לשיוך קבוצות על פי בולטות (Saliency), זיהויי ועיבוד תמונה, סינתזה חזותית לאנימציה וגרפיקה, תאוריית ראייה ממוחשבת של מגוון צורות גאומטריות (מוכרות ושאינן מוכרות) מזוויות שונות, מערכות מולטי ליניאריות באלגברה אשר מתמקדות בראייה ולמידה, אופטימיזציה של הראייה הממוחשבת על פי מודל MRF ומודלים גרפיים. בנוסף, מאז שנת 2014 מתמקד שעשוע רבות בבינה מלאכותית וברשתות נוירונים עמוקות (DNN). חבר בחבר הנאמנים של עזריאלי - מכללה אקדמית להנדסה ירושלים. בשנת 1995 הקים את חברת קוגניטנס (CogniTens), שעסקה בהדמיה תלת-ממדית לבקרת איכות בפסי ייצור, באמצעות חיישנים אופטיים ומצלמות. בשנת 2007 נמכרה החברה לחברת הקסגון השוודית. בשנת 1999 הקים את חברת "מובילאיי" העוסקת בפיתוח, ייצור ושיווק מערכות סיוע מתקדמות לנהג (ADAS (אנ')), המבוססות על טכנולוגיות לעיבוד תמונה, והוא משמש נשיא ומנכ"ל שלה. באוגוסט 2014 הונפקה מובילאיי בבורסת ניו יורק בשווי של 5.8 מיליארד דולר והיא נחשבת להנפקה הישראלית הגדולה ביותר בכל הזמנים. בשנת 2017 נמכרה מובילאיי לחברת אינטל בסכום של 15.3 מיליארד דולר, בעסקה הגדולה ביותר בתולדות המשק הישראלי. באוקטובר 2022 מובילאיי הונפקה בפעם השנייה בבורסת הנאסדק ושוב נרשמה כהנפקה הישראלית הגדולה ביותר בכל הזמנים. בשנת 2010 ייסד את חברת "אורקם טכנולוגיות", המפתחת משקפיים לסיוע ללקויי ראייה, באמצעות טכנולוגיה של עיבוד תמונה והקראה ממוחשבת. בשנת 2015 דורג על ידי המגזין "פורבס ישראל" בין 100 עשירי ישראל עם הון מוערך של 4.3 מיליארד ש"ח. בשנת 2019 הצטרף למיזם של מריוס נכט להקמת הבנק הדיגיטלי הראשון. בספטמבר 2019 אישר בנק ישראל את הקמת הבנק אשר יחל לפעול באוגוסט 2022. לאחר פרישת נכט מהמיזם הפך שעשוע לבעל השליטה העיקרי. שעשוע הוא יו"ר ומייסד משותף (יחד עם פרופ' יואב שוהם ואורי גושן) של חברת ההזנק AI21 Labs, העוסקת ביישומי בינה מלאכותית. נוסף לעיסוקיו השונים, שעשוע פועל למען שילובם של גברים ונשים מהמגזר החרדי בשוק העבודה, הוא חבר המועצה המייעצת של חברת "קמא-טק" ואף השקיע במיזם של החברה להקמת חלל העבודה המשותף הראשון בבני ברק. בשנת 2020 ייסדו הוא ואשתו חברה לתועלת הציבור בשם "הבית לסולידריות חברתית", במסגרתה הושק מיזם לסיוע לעסקים מתחילים בתקופת התפרצות מגפת הקורונה. באוקטובר 2023, במהלך מלחמת חרבות ברזל, פרסם מאמר שבו מתח ביקורת על ממשלת ישראל, וקרא להחלפתה המידית בהצבעת אי-אמון קונסטרוקטיבי. שעשוע נשוי ליזמית החברתית ענת רמתי-שעשוע, יו"ר ארגון אור שלום. הוא מתגורר במבשרת ציון. הוא חובב רכיבת אופנים בשטח. במהלך חודש דצמבר 2021 שעשוע נפצע בתאונת מסוק קלה סמוך לקיבוץ יקום בשרון. בשנת 2001 קיבל את פרס Marr. בשנת 2006 קיבל את פרס לנדאו למדעים ולמחקר. בשנת 2017 נבחר להדליק משואה בטקס הדלקת המשואות ביום העצמאות. בשנת 2019 נבחר שעשוע למדען השנה על ידי קהילת מדע הראייה והטכנולוגיה (Society for Imaging Science and Technology). בשנת 2020 זכה בפרס דן דוד. בשנת 2022 נבחר לקבל את פרס החדשנות בתחום התחבורה של The Automotive Hall of Fame. בשנת 2023 נבחר לקבל את פרס המובילות בתחום החדשנות בעולם הרכב של מגזין MotorTrend, על פועלו רב השנים לקידום ראייה ממוחשבת ברכבים אוטונומיים ומערכות סיוע לנהג. בשנת 2023 נבחר לקבל את פרס ישראל בתחום מפעל חיים. ועדת הפרס ציינה כי הוא "סיפור הצלחה ישראלי – הוא השגריר של המצוינות, ההעזה והיצירתיות הישראלית בעולם. יזם ומדען פורץ דרך שתרם ותורם באופן משמעותי לכלכלה הישראלית, מוביל חברתי בפיתוח וביצירת מקומות עבודה ופועל ללא לאות להגשמת חזונו, מתוך תחושת שליחות, ציונות, ודבקות במטרה. לצד כל זאת, הוא עוסק בפעילות פילנתרופית נרחבת למען החברה הישראלית על כל גווניה". בשנת 2023 קיבל תואר פרופסור לשם כבוד מהמכון הבינלאומי לטכנולוגיות העתיד שבאוניברסיטת ג'יאו טונג בשאנגחאי. מדיה וקבצים בנושא אמנון שעשוע בוויקישיתוף אמנון שעשוע, באתר של האוניברסיטה העברית בירושלים אמנון שעשוע, ברשת החברתית פייסבוק אמנון שעשוע, ברשת החברתית אקס (טוויטר) אמנון שעשוע, ברשת החברתית LinkedIn אמנון שעשוע, סרטונים בערוץ היוטיוב אמנון שעשוע, באתר פרויקט הגנאלוגיה במתמטיקה אמנון שעשוע, באתר dblp אמנון שעשוע, באתר גוגל סקולר אמנון שעשוע, באתר IEEE פרופ' אמנון שעשוע, באתר פרס ישראל אסף בר-שי, פריצת דרך ישראלית תסייע לעיוורים לראות, באתר nrg‏, 26 בספטמבר 2013 מעין מנלה, 10 המצליחנים של שנת 2014, באתר כלכליסט, 27 בדצמבר 2014 אמנון שעשוע בשיחה על בינה מלאכותית, האוניברסיטה המשודרת, גלי צה"ל | חלק א' | חלק ב' | יוני 2015 נחמה דואק, שעשוע של סיפור, באתר "ידיעות אחרונות", 17 במרץ 2017 אריאלה רינגל הופמן, אודי עציון, "אין מקום טוב יותר בעולם ממדינת ישראל", באתר "ידיעות אחרונות", 30 באפריל 2017 עידו סלומון, ‏איך נראים החיים אחרי האקזיט?, באתר ‏מאקו‏, 1 במאי 2017 שלי אפלברג, התרגיל שעשה מייסד מובילאיי לאוניברסיטה העברית – ימים לפני עסקת המיליארדים עם אינטל, באתר TheMarker‏, 6 בספטמבר 2017 הגר רבט, סוף לסכסוך: פרופ' אמנון שעשוע חוזר ללמד באוניברסיטה העברית, באתר כלכליסט, 22 בנובמבר 2017 דיאנה בחור ניר, הוצאתי מייל לעובדי מובילאיי: אין חל"ת, לא מפטרים, והמשכורת מלאה", באתר כלכליסט, 29 במרץ 2020 נחום ברנע, אמנון שעשוע, יש לך הכל. מה גורם לך לצאת מהמיטה בבוקר? "אני קם בבוקר ורוצה לעשות מהפכה", באתר "ידיעות אחרונות", 7 באפריל 2020 עמרי זרחוביץ', ‏הרגולציה, הקורונה, הרכב האוטונומי ועתיד ההייטק: אמנון שעשוע בראיון מודאג, באתר גלובס, 3 ביולי 2020 שירות כלכליסט, מייסד מובילאיי פרופ' אמנון שעשוע יקבל פרס ישראל על מפעל חיים, באתר כלכליסט, 22 במרץ 2023 Management, Mobileye (באנגלית) אתר החברה גד ליאור, בלי סניפים, עם בינה מלאכותית: הבנק הדיגיטלי יוצא לדרך באופן רשמי, באתר ynet, 10 בינואר 2022 אופיר דור, ‏הסטארט־אפ שיכתוב בשבילכם את המייל המושלם באנגלית, באתר גלובס, 22 במאי 2021 12 על 12: הדמויות המשפיעות בענף השבבים, באתר tech12, ‏2022-01-04 ראו פירוט פרופ' שעשוע אמנון, באתר של עזריאלי - מכללה אקדמית להנדסה ירושלים גיא גרימלנד, לאחר שהושקעו בו 40 מיליון דולר - הסטארט-אפ קוגניטנס נמכר לחברת הקסגון איי בי השוודית עבור 20 מיליון, באתר TheMarker‏, 4 בספטמבר 2007 רנדל ליין, על המסלול המהיר: “סביב 2030 נהיגה תהפוך להיות ספורט”, באתר פורבס ישראל, 2 בדצמבר 2019 מיכאל רוכוורגר, מובילאיי קפצה ב-48% ביום המסחר הראשון לשווי שוק הקרוב ל-8 מיליארד ד', באתר TheMarker‏, 1 באוגוסט 2014 Mobileye Is Once Again a Public Company אסף בר-שי, פריצת דרך ישראלית תסייע לעיוורים לראות, באתר nrg‏, 26 בספטמבר 2013 100 העשירים בישראל 2015, באתר "פורבס ישראל" חזי שטרנליכט ואורי גלאור, בנק ישראל אישר את הקמת הבנק הדיגיטלי של אמנון שעשוע ומריוס נכט, באתר כלכליסט, 24 בספטמבר 2019 אתר האינטרנט הרשמי של AI21 Labs פרופ' אמנון שעשוע, יו"ר מובילאיי, על מאיץ קמא-טק ליזמי הייטק חרדים, בערוץ יוטיוב של קמא טק; אתי אפללו, "לכל אדם ימשיכו להיות חברים. רק שחלקם יהיו בינה מלאכותית", באתר כלכליסט, 10 בספטמבר 2015 אלירן רובין, אמנון שעשוע, בנק לאומי וסיסקו ישקיעו במרכז היי-טק בבני ברק, באתר TheMarker‏, 27 בספטמבר 2017 אתר האינטרנט הרשמי של הבית לסולידריות חברתית מטעם ענת ואמנון שעשוע בע"מ; הבית לסולידריות חברתית מטעם ענת ואמנון שעשוע בע"מ, באתר "גיידסטאר ישראל" אמנון שעשוע, הפתרון היחיד - החלפת הממשלה ומיד, באתר כלכליסט, 29 באוקטובר 2023 רענן בן צור, דניאל סלאמה, נשיא מובילאיי אמנון שעשוע נפצע קל בהתרסקות מסוק, באתר ynet, 19 בדצמבר 2021 CVPR and ICCV Best Paper Awards, tab.computer.org מירב לוי, שמונה מדענים יקבלו פרס מפעל הפיס לקידום המדע, באתר News1 מחלקה ראשונה, 15 במרץ 2006 איתמר אייכנר, נבחרו שלושה ממדליקי המשואות ביום העצמאות, באתר ynet, 14 באפריל 2017 EI Scientist of the Year, www.imaging.org אילן גטניונועם (דבול) דביר, הזוכה הישראלי בפרס דן דוד: פרופ' שעשוע, באתר www.israelhayom.co.il פרופ' אמנון שעשוע זכה בפרס החדשנות בניידות לשנת 2022, באתר וואלה, 3 באפריל 2022 Mobileye CEO Amnon Shashua Wins 2022 Mobility Innovator Award, NoCamels, ‏2022-04-03 (באנגלית אמריקאית) Announcing the Winners of the MotorTrend Software-Defined Vehicle Innovator Awards!, MotorTrend, ‏2023-01-08 (באנגלית) פרופ' אמנון שעשוע בפרס החדשנות בתחום הרכב, באתר וואלה, 11 בינואר 2023 מייסד מובילאיי פרופ' אמנון שעשוע יקבל פרס ישראל על מפעל חיים, באתר כלכליסט, 22 במרץ 2023 Shanghai Jiaotong University Names Prof. Amnon Shashua Honorary Professor